Title: M5- B2. 2 El llenguatge a les xarxes: La cursa de les paraules
Course: Canal de Reporters per a secundària > Section: Mòdul 5

Instruccions:

- Activitat en grups cooperatius de 4 o 5 alumnes.
- Aquesta activitat s’ha de portar a terme en un espai ampli com ara una aula gran, el gimnàs o fins i tot al pati.
- Activitat que combina l’activitat física amb l’escriptura.
- Els alumnes de cada grup s’han de distribuir en una sèrie de rols: un secretari i tres o quatre corredors (segons el nombre d’alumnes que hi hagi al grup.

Descripció de l'activitat:

1. Es distribueixen un text escrit (veure model de text) utilitzant el registre de xarxes socials per l’aula o al pati (tantes còpies com grups hi hagi). Cada grup té assignat una d’aquestes còpies i ha de saber on està situada la seva.
2. Els secretaris de cada grup estan instal·lats en unes taules lluny d’on estan els textos. Han de tenir paper i llàpis. Els que fan de corredors han d’estar al costat del secretari.
3. Un cop tothom tingui clar el seu rol i on està situat el seu text el professor dona el tret de sortida.
4. Per torns els corredors han de sortir per anar a llegir una part del text i després tornar corrents a dictar-li al secretari. El corredor següent no podrà sortir fins que no hagi arribat l’anterior i hagi tocat la taula.
5. Es tracta d’interpretar el text que està escrit utilitzant el registre de les xarxes socials i escriure’l en registre formal i sense faltes d’ortografia.
6. Un cop tinguin el text complet han d’agafar l’original i comparar-los per comprovar que l’han interpretat correctament.

Reflexionem: Un cop acabada l'activitat es pot fer un petit debat amb l'alumnat:

- T’ha costat interpretar el llenguatge amb el registre de les xarxes socils? Per què?
- Quan acostumem a escriure així? Ho feu? En quines situacions?
- Et costa utilitzar aquest tipus de registre més informal?
- Quan s’ha d’utilitzar el registre formal? Quan ho has de fer, et costa?
- Creus que el fet d’utilitzar un registre informal en les xarxes socials condiciona el fet d’escriure en un registre més formal i sense faltes d’ortografia?

Foto de Storyset