Title: M1- B2.2 Allau de missatges
Course: Canal de Reporters per a secundària > Section: Mòdul 1

Activitat per treballar la sobreinformació i els perills que comporta. 

Tal i com hem treballat vivim en una època on l’accés a la informació és infinit (o, almenys, tan infinit com ho és internet). Si bé fins fa uns anys les empreses de comunicació eren gairebé les úniques veus que ens explicaven el que passava al món, actualment tenim accés a una infinitat de fonts d’informació i punts de vista sobre un mateix fet. Internet ens ofereix un mar d’informació que ens facilita contrastar allò que rebem a través dels mitjans de comunicació. Però, davant d’una notícia, podem trobar una infinitat de versions que no sempre sabem si són certes.

Ens trobem, de vegades, davant d’una sobreinformació. I davant d’aquesta infinitat de fonts d’informació possibles, a qui ens creiem?

Realitzeu l'activitat següent:

- Seleccioneu un company o companya que romandrà una estona fora de l'aula.
- La resta del grup elaboreu individualment una llista amb tres titulars de notícies que us semblin rellevants. Podeu fer un cop d'ull a les portades dels principals diaris si és necessari.
- Seguidament convideu als companys que eren fora de l'espai compartit a situar-se enmig de la rotllana que formarem entre tots.
- Quan el mestre ho indiqui podeu alçar al veu i repetir durant el temps acordat les vostres notícies al company del mig, que haurà d'intentar recordar i retenir totes les informacions que pugui en un minut (o el temps que el mestre cregui convenient).

*Podeu adaptar l'activitat a les vostres necessitats realitzant més d'una rotllana.

*Pot ser interessant elaborar algun titular fals a la llista de notícies per veure si la persona que hi ha al centre és capaç de detectar-les

Foto de Anthony Shkraba de Pexels

Finalment les persones que han rebut el missatge poden compartir quines han estat les seves sensacions davant l'allau de missatges.

  - Quantes notícies recordes?
  - Sabries distingir quines notícies eren falses?
  - Com t'has sentit davant l'allau de notícies?
  - Com pot afectar la sobreinformació a les persones?

La introducció d'aquesta activitat parteix dels materials d' eduCAC