Title: M2-B2. 2 Criteris per elaborar notícies
Course: Canal de Reporters per a secundària > Section: Mòdul 2

D'on surten les notícies? Quins són els criteris que podem tenir en compte per tal que la nostra notícia sigui d'interès?

D'on surten les notícies?

D'on surten les notícies? Quins són els criteris que podem tenir en compte per tal que la nostra notícia sigui d'interès? Tal com hem vist, la dinàmica periodística s'acostuma a basar en alguns criteris comuns que acaben impactant en l'agenda mediàtica.

Pensem quins esdeveniments són noticiables

Rellegiu i repasseu aquests criteris. Recordeu aquells elements que confereixen interès a un esdeveniment i que poden marcar l'interès dels receptors. Podeu dur a terme l'activitat en parelles o petits grups.

Després d'això, penseu una notícia propera que podria encaixar amb algun dels criteris (procureu trobar-ne un exemple de cada). Això us ajudarà a ampliar en ventall de notícies i temàtiques que podem tractar.

Finalment, compartiu amb els companys les vostres propostes. Podeu debatre i triar en grup les que creieu que són més interessants o potents.

Elaborem la notícia:

Podeu proposar la vostra tria al Consell de Redacció per a desenvolupar-la i donar-li forma. Repartiu les notícies seleccionades i elaboreu les notícies seguint els consells que hem après en mòdul. Podeu fer ús de les eines per enriquir els vostres textos.

Criteris i idees per elaborar notícies:

- L'excepcionalitat de fet noticiable (es diu que "no és notícia que un gos mossegui a una persona, però sí que una persona mossegui un gos").
- Les conseqüències que un esdeveniment pot tenir per a la població (per exemple: l'accident d'un camió cisterna que porti un producte altament contaminant).
- La rellevància dels personatges implicats (per exemple: el president del govern s'ha trencat una cama, però no és notícia si te la trenques tu).
- La proximitat emocional envers un esdeveniment (per exemple: la construcció d'un magatzem de residus radioactius al nostre poble).
- La proximitat temporal (per exemple: la descoberta avui d'un nou medicament contra una malaltia greu).
- L'existència d'imatges (aquest és un criteri molt important per la TV.  De vegades desconeixem l'existència de conflictes perquè no en tenim imatges).
- L'efecte agenda (per exemple: la detenció d'un delinqüent perillós pot portar a parlar de les lleis, de la seguretat a les poblacions, de la marginalitat, etc.).
- Efecte per simpatia (per exemple: el fet que un gos fereix greument algú provoca que també es publiquin notícies d'atacs de gossos menys greus).

Podeu utilitzar el material següent:

- Elaborar la vostra proposta a partir d'aquest pdf.
- Elaborar la vostra proposta en aquest JAMBOARD.

També podeu descarregar eines que ens ajuden a narrar els fets.