Title: M3- B3. 2 Creem sons: treballem la plàstica sonora
Course: Canal de Reporters per a secundària > Section: Mòdul 3

Aquesta activitat pot ser duta a terme a qualsevol nivell amb les adaptacions oportunes. Pot esdevenir una activitat molt creativa que permeti la interacció entre grups (els materials enregistrats en un grup poden ser escoltats i aprofitats en d'altres).

La plàstica sonora

En aquesta ocasió buscarem i explorarem la manera de recrear un so que els oients identifiquin i reconeguin a partir de materials i objectes que trobem al nostre abast.

Tots coneixem exemples com els pals de pluja que poden simular el so real de l'aigua que cau del cel. Ben segur que sorgeixen propostes i idees imaginatives per recrear el so que fa el vent, el bram d'un animal, etc.

1. Cal que prepareu els materials i realitzeu les proves pertinents.
2. És important comptar amb un ambient de silenci en el moment de la gravació, procurant ser ordenats per tal d'agilitzar l'enregistrament de forma organitzada i evitant la barreja de sons.
3. Cal endreçar i reanomenar els arxius correctament per tal de poder-los emprar quan els necessitem.

Foto de de Daniel Friesenecker en Pixabay

Podem organitzar la feina de maneres diverses; cal, però, que tinguem en compte:

Estudi/lloc on enregistrem…
Si disposem d'una sala o estudi habilitat per a fer ràdio pot resultar un espai perfecte per a enregistrar aquests sons. Però si i no en tenim podem usar a un espai del centre, el més allunyat possible de fonts de soroll. Cal pensar i trobar el moment idoni per a minimitzar sons aliens a la nostra feina.

Material
    - Un dispositiu per a fer l’enregistrament dels arxius sonors, que pot ser telèfon, tauleta, ordinador amb micròfon…
    - Un ordinador amb el programa Audacity instal·lat, per tal d’editar els arxius que hem creat, polint el que calgui, posant efectes, música, silencis…
    - Un bon llistat amb l'ordre dels sons a enregistrar, els materials i objectes que farem sevir i els encarregats de cada tasca.