Title: M4- B2. 1 Periodisme i llibertat d'expressió
Course: Canal de Reporters per a secundària > Section: Mòdul 4

El periodisme ciutadà pot fer més visibles molts temes de l’àmbit local i ens pot acostar a testimonis en primera persona davant de situacions de crisi. Existeixen plataformes que permeten fer arribar les nostres imatges directament als mitjans de comunicació. Davant del fenomen del periodisme ciutadà és important que prenguem consciència de la responsabilitat que implica el fet d’informar

Escull una d'aquestes opcions:

1. Vius en un país en què no està permès parlar de certs temes i vols col·laborar amb un professional periodista estranger per aconseguir que ciutadans d’altres països coneguin la teva situació.

2. Vols posar-te en contacte amb un mitjà de comunicació perquè parli sobre un tema que sempre s’ha silenciat i que consideres que és important se'n faci difusió.

Ara segueix els següents pasos:

1. Escull el tema, escriu un guió  i grava un vídeo de 2 minuts amb el mòbil sobre una situació que tu creguis que és important.  A l’hora de fer el vídeo has de tenir en compte els aspectes tècnics com el so, la llum, etc.
2. Seguiu el procés treballat de preproducció, producció i postproducció. Podeu partir de la plantilla d'un guió tècnic i la plantilla d'un guió il·lustrat per organitzar la nostra feina.
3. Finalment, visioneu tots els vídeos i compartiu les vostres impressions.

Foto de Kaboompics Pexels

L'exemple de l'anuari Mèdia.cat

L’Anuari Mèdia.cat és la publicació en paper de l’Observatori Crític dels Mitjans Mèdia.cat, que cada any treu a la llum temes que han estat silenciats als mitjans de comunicació durant l’any anterior i analitza els principals ‘sorolls’ informatius. Presenta un recull de reportatges en profunditat sobre temàtiques que no han estat portada de cap diari ni han obert cap informatiu i, alhora, aprofundeix de manera crítica en qüestions que massa sovint han marcat l’agenda, amb articles d’anàlisi a càrrec d’expertes, infografies i continguts especials.

Font: Mèdiacat.cat

Activitat basada en l'activitat "No només consumeixo, també participo" de la Guia preventiva sobre entorns digitals