Title: M4- B3. 2 Fem un documental
Course: Canal de Reporters per a secundària > Section: Mòdul 4

Documental

- La seva duració serà d’entre 3 i 5 minuts.
- L'objectiu d'un documental és tractar en profunditat un tema d’actualitat.
- Podem utilitzar el nostre punt de vista i deixar volar la imaginació, sempre tenint en compte qui és el públic a qui volem dirigir el documental i sense perdre de vista que tenim com a objectiu divulgar, fer visible o mostrar una realitat.
- Haurem de reflexionar sobre quin enfocament li donem a la informació que hem trobat i preguntar-nos què opinem nosaltres sobre el tema. A partir d’aquesta reflexió, ens podem plantejar el tipus d’imatges que emprarem.

Notícies:

En el cas dels documentals, haurem de fer un guió elaborat sobre què, com i en quin ordre explicarem la informació, tenint en compte que podem deixar de banda les imatges i els textos més descriptius per utilitzar la imaginació i elaborar continguts més creatius.

Foto de Pixabay de Pexels

  - En definitiva, escriurem el text que volem que digui la veu en off, les imatges concretes que volem mostrar i els testimonis que volem incloure. També hem de decidir quin és el rol de cada membre del grup. Pot ser ser molt útil equipar-nos amb una acreditació per deixar clar quines seran les nostres funcions.
  - Podem partir de la plantilla d'un guió tècnic.

L'storyboard
    - En un projecte audiovisual, a més del guió, és important imaginar com es visualitzarà el vídeo, pensar en quines imatges concretes apareixeran en pantalla. Aquesta tasca es concreta en l’elaboració d’un storyboard o guió il·lustrat. Es tracta d’un document on, es dibuixa en ordre cronològic cada pla que volem que es vegi en el nostre vídeo.
    - L’storyboard és especialment important en els projectes audiovisuals. Tot i que en l’àmbit de les notícies no és habitual, nosaltres també li dedicarem una estona de la fase de preproducció de les nostres notícies. Es tracta de reflexionar sobre el tipus d’imatges que volem que formin el nostre contingut informatiu per tal de, en fase de producció, gravar tot allò que necessitem. I per tant, haurem d’intentar traduir les imatges que ens hem imaginat en els plans que haurem de gravar.
    - Per recollir tot això a l’storyboard dibuixarem cadascun dels plans que volem que formin el nostre vídeo, tal i com volem que es vegi a càmera. A sota de cada dibuix podem escriure la veu en off, les declaracions que tenim pensat recollir dels experts o els testimonis, les anotacions que creguem necessàries (què ha de sonar, què ha de passar, etc.).
    - Podem partir de la plantilla d'un guió il·lustrat

Material elaborat per eduCAC