Title: M4- B1. 1 Fem un noticiari
Course: Canal de Reporters per a secundària > Section: Mòdul 4

Notícies

Tal i com hem treballat durant el projecte, redactarem la notícia que explicarem, tot intentant respondre les preguntes de la nostra piràmide invertida. Podem utilitzar:

- La piràmide invertida en format pdf.
- La piràmide invertida en format digital.

També podeu descarregar eines que ens ajuden a narrar els fets

Notícies:

Redactarem la notícia que explicarem, intentant respondre les preguntes següents:

-       La duració de les notícies serà breu (un minut pot ser suficient).

-       Hem de tenir en compte que ho hem de fer de manera breu i entenedora.

Hem de decidir quin és el rol de cada membre del grup. Pot ser molt útil equipar-nos amb una acreditació: qui gravarà, qui vol sortir davant de càmera per explicar la notícia (d’això se’n diu fer un stand-up), qui posa la veu que relata la notícia per sobre de les imatges (d’això se’n diu veu en off), etc.

Foto de Edmond Dantès de Pexels

Partint de la feina feta fins ara, desenvoluparem la nostra idea fins extraure les diferents imatges i textos que compondran la nostra notícia o el nostre reportatge o documental. És a dir, pensarem en les imatges que volem que s’hi vegin, els textos de la veu en off i les declaracions que volem incorporar, en cas que vulguem recollir el punt de vista de testimonis o experts. D’aquesta feina se’n diu fer el  guió.

Tot i que en el cas de les notícies no acostuma a fer-se en aquest format en el món professional, per causa de les presses amb què es treballa, a nosaltres ens serà molt útil per planificar el rodatge i fer l’esforç d’imaginar-nos quin tipus d’imatges ens interessa aconseguir per a l’elaboració de les nostres notícies.

  - En el cas de les notícies, recollirem la informació visual i escrita que volem donar. És a dir, descriurem el text, les imatges que volem mostrar, elements addicionals com poden ser títols que destaquin alguna dada o indiquin qui és una persona.
  - Podem partir de la plantilla d'un guió tècnic.

L'storyboard
    - En un projecte audiovisual, a més del guió, és important imaginar com es visualitzarà el vídeo, pensar en quines imatges concretes apareixeran en pantalla. Aquesta tasca es concreta en l’elaboració d’un storyboard o guió il·lustrat. Es tracta d’un document on, es dibuixa en ordre cronològic cada pla que volem que es vegi en el nostre vídeo.
    - L’storyboard és especialment important en els projectes audiovisuals. Tot i que en l’àmbit de les notícies no és habitual, nosaltres també li dedicarem una estona de la fase de preproducció de les nostres notícies. Es tracta de reflexionar sobre el tipus d’imatges que volem que formin el nostre contingut informatiu per tal de, en fase de producció, gravar tot allò que necessitem. I, per tant, haurem d’intentar traduir les imatges que ens hem imaginat en els plans que haurem de gravar.
    - Per exemple, si volem contextualitzar els fets en una classe plena d’alumnes, gravarem la classe sencera (pla general) i si volem centrar l’atenció en una mà que escriu o uns dits que llisquen per una pantalla de mòbil, gravarem la mà de molt a prop (pla detall).
    - Per recollir tot això a l’storyboard, dibuixarem la classe plena d’alumnes en una vinyeta, una mà que escriu en la següent... I així amb cadascun dels plans que volem que formin el nostre vídeo, tal i com volem que es vegi a càmera. A sota de cada dibuix podem escriure la veu en off, les declaracions que tenim pensat recollir dels experts o els testimonis, les anotacions que creguem necessàries (què ha de sonar, què ha de passar, etc.).
    - Podem partir de la plantilla d'un guió il·lustrat

Material elaborat per eduCAC