Title: M3- B2. 1 La notícia oblidada
Course: Canal de Reporters per a secundària > Section: Mòdul 3

Els silencis mediàtics

- Quines són aquelles notícies o temàtiques que no han estat portades de cap diari ni han obert cap informatiu ni cap noticiari radiofònic?
- Quins són aquells esdeveniments que creieu són destacables i no han estat tractats per cap mitjà?
- Quines aportacions podeu realitzar per aprofundir de forma reflexiva en aquests temes que potser no han marcat l’agenda mediàtica?

Elaboreu la vostra falca a partir de la vostra selecció. Ben segur que trobareu esdeveniments en el vostre entorn proper que val la pena comentar i fer-ne difusió.

1. Trieu el tema que voleu explicar
2. Documenteu-vos degudament
3. Sortiu a cercar informació
4. Recordeu els aspectes que caracteritzen un bon periodista (respecteu l'ètica periodística en tot moment)
5. Manteniu l'esperit crític en tot moment, amb una mirada objectiva envers la realitat.
6. Utilitzeu el llenguatge planer.
7. Feu ús de tots els aspectes treballats a l'hora de locutar (veu, timbre, intensitat, ritme, dicció correcta, etc.)
8. Elaboreu un bon guió amb els elements (veu, so, gravacions, etc.) que intervindran en la vostra peça radiofònica.
9. Feu un bon ús de la improvisació en cas que sigui necessari. Procureu que el vostre treball mantingui un punt de frescor i dinamisme.
10. Editeu la notícia i compartiu el resultat final. Reviseu de forma col·laborativa aspectes a millorar o completar abans de donar l'exercici per finalitzat.

Cal recordar:  el periodisme pot esdevenir una eina que afavoreixi l’esperit crític imprescindible perquè una democràcia funcioni.

L'exemple de l'anuari Mèdia.cat

L’Anuari Mèdia.cat és la publicació en paper de l’Observatori Crític dels Mitjans Mèdia.cat, que cada any treu a la llum temes que han estat silenciats als mitjans de comunicació durant l’any anterior i analitza els principals ‘sorolls’ informatius. Presenta un recull de reportatges en profunditat sobre temàtiques que no han estat portada de cap diari ni han obert cap informatiu i, alhora, aprofundeix de manera crítica en qüestions que massa sovint han marcat l’agenda, amb articles d’anàlisi a càrrec d’expertes, infografies i continguts especials.

Font: Mèdiacat.cat