Title: M1- B2.1 El joc del telèfon
Course: Canal de Reporters per a secundària > Section: Mòdul 1

Activitat per a reflexionar sobre el traspàs d'informació i la importància de cercar fonts d'informació veraç i directa.

La informació viatja de manera ràpida i per canals diversos. Sovint, quan rebem una informació, la interpretem sota els nostre punt de vista i la nostra visió del món. Això fa que, quan una informació es transmet entre els emissors i receptors d'una notícia, pugui acabar patint modificacions, reinterpretacions o matisos que l'allunyen de la veracitat inicial.

Recordem que:

- Situeu-vos en fila amb els vostres companys (podeu fer dues files diferents)
- El participant que està situat en un extrem disposarà d'un temps curt per a llegir una notícia. Podeu triar una notícia d'un diari digital o d'un lloc web.
- Seguidament, explicarà tot allò que recordi de la notícia a cau d'orella del company següent.
- Aquest fet es repetirà de forma successiva fins arribar al darrer participant de la fila.
- Per últim, la darrera persona en rebre la notícia posarà en comú allò que ha rebut i provarà d'explicar la notícia als companys.

Foto de Andrea Piacquadio de Pexels

Finalment dediquem una estona a la reflexió.

- Quins són els elements bàsics de la comunicació?
- A què creus que fan referència els conceptes "redundància" i "soroll" aplicats a la comunicació?
- A què creus que fan referència els conceptes "context" i "retroalimentació (feedback)" aplicats a la comunicació?
- Quins perills detecteu en el traspàs d'informacions?
- Com relacionaríeu l'activitat amb l'elaboració de notícies?
- Què creus que cal tenir en compte a l'hora de fer de reporters?

Foto de Karolina Grabowska de Pexels