Title: M4- B3. 1 Fem una entrevista audiovisual
Course: Canal de Reporters per a secundària > Section: Mòdul 4

L'entrevista audiovisual

- Podem partir del material treballat al mòdul tres sobre l'entrevista radiofònica. Cal preparar l'entrevista amb antelació i preparar el guió i les preguntes.

Aspectes que cal tenir en compte:

Prepareu el fons i l'enquadrament. Cerqueu un enquadrament  i amb un fons el més neutre possible.

Cerqueu una bona localització per fer l'entrevista. Penseu en la llum i il·lumineu correctament el lloc per tal que les cares es vegin amb nitidesa i claredat. Empreu fonts de llum, difusors o reflectors diversos per tal d'evitar les ombres o la manca/excés de llum.

Eviteu espais sorollosos i comprova el so. Comproveu que el micròfon funcioni i que la sortida d'àudio sigui bona. Utilitzeu, si és possible, un micròfon de solapa

Foto de cottonbro de Pexels

  - En definitiva, escriurem el text que volem que digui la veu en off, les imatges concretes que volem mostrar i els testimonis que volem incloure. També hem de decidir quin és el rol de cada membre del grup. Pot ser ser molt útil equipar-nos amb una acreditació per deixar clar quines seran les nostres funcions.
  - Podem partir de la plantilla d'un guió tècnic.

L'storyboard
    - En un projecte audiovisual, a més del guió, és important imaginar com es visualitzarà el vídeo, pensar en quines imatges concretes apareixeran en pantalla. Aquesta tasca es concreta en l’elaboració d’un storyboard o guió il·lustrat. Es tracta d’un document on es dibuixa en ordre cronològic cada pla que volem que es vegi en el nostre vídeo.
    - L’storyboard és especialment important en els projectes audiovisuals. Tot i que en l’àmbit de les notícies no és habitual, nosaltres també li dedicarem una estona de la fase de preproducció de les nostres notícies. Es tracta de reflexionar sobre el tipus d’imatges que volem que formin el nostre contingut informatiu per tal de, en fase de producció, gravar tot allò que necessitem. I per tant, haurem d’intentar traduir les imatges que ens hem imaginat en els plans que haurem de gravar.
    - Per recollir tot això a l’storyboard dibuixarem cadascun dels plans que volem que formin el nostre vídeo, tal i com volem que es vegi a càmera. A sota de cada dibuix podem escriure la veu en off, les declaracions que tenim pensat recollir dels experts o els testimonis, les anotacions que creguem necessàries (què ha de sonar, què ha de passar, etc.).
    - Podeu trobar material complementari i diversos consells ordenats de forma pràctica i entenedora des d'aquest enllaç.
    - Podeu veure les dificultats i possibles solucions a l´hora d'enregistrar una entrevista des d'aquest enllaç.

Material elaborat per eduCAC