Title: M1- B3.1 Credibilitat i veracitat dels mitjans
Course: Canal de Reporters per a secundària > Section: Mòdul 1

Com hem vist, davant de tants enfocaments i versions dels fets, és més important que mai ser crítics amb les informacions que rebem i ser capaços de crear la nostra pròpia opinió.

Reflexioneu a partir de les preguntes següents:

- Els mitjans de comunicació tenen responsabilitat editorial en relació amb les informacions que publiquen, és a dir, poden ser demandats en el cas que publiquin informació falsa o no contrastada.
- Els i les periodistes tenen el deure d’informar sota principis recollits en el codi deontològic. Han d’informar seguint els principis de veracitat i d’objectivitat. Tot i això, el relat periodístic pot estar influenciat per ideologies, interessos empresarials o per la captació de l’audiència.
- A internet és important tenir en compte que no sempre els fets exposats estan contrastats, tot i que, al mateix temps, el relat ens pot resultar més creïble perquè no hi ha filtres a l’hora de publicar sobre la realitat.
- Internet suposa una oportunitat de democratització de la informació: tothom hi té accés, tenim molta més capacitat de contrastar la informació i d’informar-nos sobre temàtiques que sovint queden fora dels mitjans de comunicació. A més, també ens permet convertir-nos en informadors.

Foto de fauxels de Pexels

Un cop llegida aquesta informació, responeu les preguntes següents:

- Defineix els conceptes de desinformació i sobreinformació.
- Digues quins deures tenen els periodistes a l’hora d’informar.
- Per què en el text s’afirma que internet ens permet contrastar la informació? Hi estàs d’acord?
- El fet que nosaltres també puguem informar a la xarxa sobre fets actuals ens planteja una pregunta: quina responsabilitat tenim nosaltres quan publiquem o reenviem informació sense contrastar a les xarxes socials?

Material elaborat per eduCAC

M1- B3.1Credibilitat i veracitat dels mitjans

Q: - Defineix els conceptes de desinformació i sobreinformació.
Q: - Digues quins deures tenen els periodistes a l’hora d’informar.
Q: - Creus que internet ens permet contrastar la informació? Hi estàs d’acord?
Q: - El fet que nosaltres també puguem informar a la xarxa sobre fets actuals ens planteja una pregunta: quina responsabilitat tenim nosaltres quan publiquem o reenviem informació sense contrastar a les xarxes socials?