Title: Abans de començar II
Course: Canal de Reporters per a secundària > Section: Mòdul 5

Abans de començar

Àudio de Joystock

-Estic desolat! Acabo de rebre una publicació del meu cantant preferit dient que es retira... Jo que volia anar al seu concert!

-N’estàs segur d’això que parles? No t’has de creure tot el que veus a la pantalla del teu mòbil. Es tracta d’un deepfake!

-Un deep què?

-Mira, les noves tècniques d’avui dia permeten modificar imatges, àudio i vídeo i crear contingut manipulat. Això que tu has vist és un exemple de la manipulació de vídeo:  repliquen l’estructura facial, els moviments corporals i la veu del teu estimat cantant per crear un enregistrament falsificat.

-Increïble!

-Certament els deepfakes són clips molt espectaculars: utilitzen intel·ligència artificial perquè sembli que va passar una cosa que en realitat mai va passar. Fins i tot en una ocasió van fer  aparèixer l’expresident dels Estats Units Barack Obama  pronunciant un discurs que mai no es va produir.

-Quina ràbia! Hi he caigut de quatre potes! Doncs a partir d’ara em faré creador de continguts d’aquesta mena!

-Ei, pensa-t’ho bé abans de publicar res a les xarxes socials. Potser el que publiques avui sense pensar-ho gaire et pot perjudicar en un futur. Evita sorpreses desagradables... sigues conscient que algú pot buscar el teu nom a Internet en algun moment.

Imatge de StorySet