Title: M5- B4. 2 La foto perduda
Course: Canal de Reporters per a secundària > Section: Mòdul 5

Us proposem un senzill joc per explicar de forma pràctica que quan es publica una foto a Internet es perd el control sobre ella.

Instruccions prèvies:

1. Imprimiu tantes còpies del full de cares com alumnes sigueu a la classe.
2. Retalleu totes les cares i agrupeu-les.
3. Demaneu a 9 persones voluntàries i doneu-li a cadascuna totes les còpies disponibles de la que serà la seva cara.
4. Cada persona voluntària ocupa un espai de l'aula i col·loca les cares davant seu ben visibles (associem aquest acte amb la publicació de les pròpies imatges en una xarxa social)

Dinàmica del joc

PAS 1: Cada alumne s'aixeca i agafa una foto de cada voluntari.
OBJECTIU: Simulem com a partir d'aquest moment els voluntaris han perdut el control sobre el que han publicat.

PAS 2: Ara qui vulgui pot afegir algun element graciós (i respectuós) a la foto (unes banyes, unes ulleres, un tatuatge...)
OBJECTIU: Simulem com la nostra imatge es pot manipular i deformar depenent de les persones que agafin la nostra imatge.
PAS 3: Cada alumna agafa les fotos i les reparteix per tota la classe (algunes a la vista, algunes més amagades).
OBJECTIU: Simulem com hi ha persones que agafen informació que no és seva i la publiquen a llocs on no es poden control·lar.
PAS 4: Les nou persones voluntàries tindràn un minut perquè trobin totes les seves fotos. Segurament no aconseguiran trobar-les totes.
OBJECTIU: Simulem com han perdut el control total de les seves imatges.

Activitat elaborada a partir dels continguts de Connecta+