Title: M2- B2. 2 Tipologia de plans
Course: Canal de Reporters per a secundària > Section: Mòdul 2

Creeu un collage fotogràfic. Realitzeu el vostre projecte a partir de nou imatges d'elaboració pròpia que continguin els plans que hem treballat (en aquesta ocasió no farem ús del gran pla general).

Cerqueu una temàtica o fil conductor al vostre projecte, de tal manera que totes les imatges es converteixin en un relat fotogràfic. Cal que planifiqueu bé la vostra feina i el tipus d'imatge que voleu captar. Podeu fer un petit esquema abans d'enregistrar les imatges a partir dels plans que hem treballat (PG, PC, PS, PA, PM, PMC, PP, PPP, PD).

- Cal partir de plans llargs i acabar amb plans curts. Cal que abans penseu sobre la significació que tenen els diferents tipus de plans i les seves característiques.
- La interacció de les imatges i la seqüencialitat conferiran un caràcter narratiu al vostre projecte.
- Les imatges ha de ser nítides. Cal que el plans estiguin correctament enquadrats. Vetlleu per una bona il·luminació i eviteu els espais foscos.
- Quan tingueu les imatges enllestides podeu elaborar el vostre collage fotogràfic a partir d'alguna eina d'edició que conegueu.
- Experimenteu les possibilitats que ofereix la fotografia per a explicar històries a partir de la imatge.