Title: M2-B5.1 El nostre Llibre d'estil
Course: Canal de Reporters per a secundària > Section: Mòdul 2

Elaboració llibre d'estil

El llibre d'estil és el recull de directrius i recomanacions que guien i orienten la feina de producció i difusió de continguts dels diferents mitjans periodístics. Recull els valors i principis de servei públic: compromís, qualitat de continguts, transparència i eficiència.

El llibre d'estil normalment està format per:

- Una guia editorial, en la qual es formulen els valors i els principis de funcionament del mitjà de comunicació
- Un manual d'ús del mitjà, que inclouen els criteris de producció i difusió atenent les especificitats de les diferents plataformes amb què ens fem presents en la societat
- Una guia lingüística, on s'expressen els criteris lingüístics del mitjà

Per a què serveix un llibre d'estil?

L’estil és una manera distintiva, específica i constant d’estructurar la comunicació. Quan es tracta de definir l’estil adequat per a un mitjà en el qual tantes persones diferents són emissores d’informació i prenen part en la redacció de textos o produccions audiovisuals, sorgeixen problemes complexos i exigents. És aquí on rau la importància d’unificar criteris i disposar d’un manual d’estil propi que aporti ordre, cohesió i coherència.

Guió d'un llibre d'estil per a mitjans escrits?

Un llibre d’estil ha de ser un document consensuat pel consell de redacció segons les característiques i les necessitats pròpies. Ha de ser un document viu que es vagi adaptant als canvis i les necessitats que es van detectant, sempre amb el consens del consell de redacció. Aquí teniu una proposta de guió per elaborar el vostre propi llibre d’estil de mitjans escrits, siguin físics o digitals.

1. Imatge corporativa
  1. Logo
  2. Colors
  3. Nomenclatura
  4. Tipografia i cos
2. Criteris gràfics
  1. Distribució del text
  2. Negretes, cursives i subratllats
  3. Cites i notes
3. Criteris d’estil
  1. Tractaments i registres formals i informals
  2. Comunicació inclusiva
    1. Racisme
    2. Masclisme
    3. Capacitisme
    4. LGTB-fòbia
  3. Drets d’autoria i drets d’imatge
  4. Traduccions
4. Normes de redacció
  1. Ortografia
  2. Puntuació
  3. Majúscules i minúscules
  4. Cometes
  5. Abreviatures i sigles
  6. Nombres

Guió d'un llibre d'estil per a mitjans audiovisuals:

El llibre d’estil de l’audiovisual ha de recollir els criteris, recursos i circuits per a unificar i donar coherència a les produccions audiovisuals. Aquesta proposta de guió us ajudarà a ampliar l’anterior per elaborar el vostre propi llibre d’estil de mitjans audiovisuals.

Què cal tenir en compte

1. Aplicació de la marca
2. Drets d'imatge
3. Drets d'autor
4. Llengua i accessibilitat
5. Imatges: diversitat i gènere
Foto de Suzy Hazelwood de Pexels

Guió d'un llibre d'estil per a mitjans sonors:

El llibre d’estil de ràdio ha de recollir els criteris, recursos i circuits per a unificar i donar coherència a les produccions sonores. El so és una dimensió que contribueix a construir un espai sensorial que ajuda a evocar sensacions i emocions. Aquí teniu una proposta d’altres punts més específics per elaborar el vostre propi llibre d’estil de mitjans sonors.

Què cal tenir en compte

1. La base melòdica corporativa o la base per a la creació d’un audiologo.
2. La sintonia d'obertura i clausura dels programes.
3. Material sonor corporatiu (bucles, so d'espera, aplicacions en l'entorn digital i mòbil, etc.).
4. El paisatge sonor.
5. El model de llengua: formalitat i informalitat.
6. Criteris d’elocució.

.
Foto de Gratisography de Pexel

Enllaços a llibres d'estil:

- Llibre d’estil del Departament i el Llibre d’estil de la UOC: parlen de tots els suports: gràfic, audiovisual, etc.
- Llibre d’estil del Consell de la Joventut de Barcelona i el Llibre d’estil del Esplais Catalans parlen també de llenguatge inclusiu o d'objectivitat.
- Llibre d’estil de la Diputació de Barcelona : molt orientat als escrits i també parla del llenguatge respectuós.
- Llibre d’estil de la CCMA