Title: M3- B1. 2 Propostes i activitats per preparar la veu i la dicció
Course: Canal de Reporters per a secundària > Section: Mòdul 3

Tot seguit us presentem algunes propostes d'activitats per preparar la veu i la dicció (a partir del dossier Taller de veu , d’Àngels Moliner)

Exercicis per relaxar i preparar la veu:

- Deixar caure les espatlles mentre espirem i alçar-les mentre inspirem.
- Fer ganyotes per destensar la musculatura de la cara. Després “allisar-nos” la cara amb les mans.
- Somriure per dins: tanca els ulls i imagina que somrius però no ho facis.
- Tapar-nos els ulls: tanca els ulls i pressiona’ls suaument amb els dits per relaxar-los. També et pots resseguir les celles.
- Relaxar la mandíbula: ens fem un petit massatge a les articulacions maxil·lars. Movem la mandíbula inferior d’un costat a l’altre. Fem el so “nya-nya-nya”.
- Fem badalls.
- Fem una sèrie de respiracions inspirant en 3 segons i espirant en 10 segons. Anem allargant les espiracions fins a 20 segons.
- Inspirem i deixem anar l’aire pronunciant una “s” mantinguda i, en una nova espiració, una “x” mantinguda.

Foto de Thirdman de Pexels

Exercicis per alliberar la veu:

- Correm per la classe amb la mà estesa, com si hi portéssim una brasa que crema i cridar expressant el dolor que ens provoca la cremada.
- Llançament de pedres: imaginem que alcem una pedra molt pesada i a continuació la llencem tan lluny com sigui possible. Fem-ho acompanyant el moviment d’un so tan greu com sigui possible en el moment d’alçar la pedra i agut en el moment de llençar-la.
- Imitem el so d’una sirena d’ambulància.
- La màquina: activitat per grups. Cada alumne fa el so d’una peça concreta d’una màquina. Comença l’alumne 1 inventant-se un moviment associat a un so i la resta de companys s’hi van afegint successivament, procurant acoblar el moviment i incorporant el so de la seva peça. Quan tot el grup s’hi hagi incorporat, anar retirant els sons un per un.
- Imitem el so d’una moto parant atenció a les consonants i al to més agut o més greu.

Foto de Andrea Piacquadio de Pexels

Exercicis per millorar l’articulació:

- Moure la llengua de manera erràtica, dins i fora de la boca, mentre emetem so.
- Pronunciar paraules d’una llista, exagerant la síl·laba tònica.
- Llegir una frase substituint totes les vocals per una “a”.
- Proporcionar una llista de paraules. Cada alumne s’encarrega d’una paraula diferent. Ha de pensar quin sentiment li provoca i a continuació pronunciar-la tenint en compte aquest sentiment (pedra, japonès, paradís, somni, amargant...).
- Posar-se en cercle i anar dient, per torn, “sí”, de maneres diferents, responent a diferents intencionalitats.

Foto de Anna Shvets de Pexels

Exercicis per treballar les qualitats de la veu (ritme, velocitat, pauses, to, intensitat...):

- Llegir una frase allargant molt cada consonant.
- Proporcionar als alumnes un text d’on hem tret tots els signes de puntuació i demanar-los que facin les pauses on els sembli natural. A continuació, contrastar el resultat amb el text original.
- Fem el mateix exercici, però demanant que facin pauses arbitràries, en llocs poc naturals, sent conscients de com canvia la intencionalitat en fer-ho.
- Extreure d’un text llistes de verbs, substantius i adjectius i marcar quins són positius i quins són negatius. A continuació, llegir el text tenint en compte aquestes connotacions.
- Llegir un text amb un codi de colors que indica el volum o la velocitat amb què s’ha de llegir cada fragment com en les imatges següents.

Foto de mentatdgt de Pexels

Exemples:

Font dels exemples: Curs La comunicació oral del docent en contextos virtuals

Font dels exemples: Curs La comunicació oral del docent en contextos virtuals