Title: Abans de començar
Course: Canal de Reporters per a secundària > Section: Mòdul 5

Abans de començar

Àudio de Joystock

-Una hamburguesa completa, gràcies!

-Una altra entrepà igual per mi... però m’hi treus l’hamburguesa i m’hi poses triple de cogombre.

-Caram, què passa ara? Pensava que t’encantava el menjar d’aquest local?

-Si noi, és que he decidit seguir els consell d’un famós que segueixo a la xarxa social de moda. Recomana menjar cogombres tres cops al dia per millorar el rendiment esportiu...

-Ah... que és dietista?

-No, es influencer especialitzat en jocs en línia!

-I quina certesa tens per creure en el que diu?

-Home, ja té 100.000 seguidors que no paren de créixer i de regalar-li likes...

-Mira... mentre menges aquest cogombres tan bons repassarem alguns consells que t’aniran bé quan naveguis per aquestes xarxes socials.

-Què dius ara? Què vols dir?

-Doncs que potser sense saber-ho has estat llegint notícies enganyoses. No és gens estrany avui en dia; de vegades són degudes a la sobreabundància de dades, l’anonimat dels continguts o a la facilitat per publicar continguts a Internet.

-Vaja... i com ho puc fer per a que no m’aixequin la camisa?

-Doncs no baixar la guàrdia: no llegeixis només el titular, . Comprova l’autoria i analitza si la informació s’està publicant en un mitjà de comunicació fiable.

-Ostres... no m’havia parat a pensar-ho... m’havien ben convençut!

-Que no ho veus que cal contrastar la informació amb les evidències? Pregunta’t d’on s’ha extret la informació? Si hi ha dades... si ens donen enllaços... si tenim proves d’aquell fet o d’aquella dada.

-I per on començo?

-Doncs ajuda’t dels verificadors. Si tens dubtes, pots consultar les verificacions publicades per verificadors que contrasten el rumors i notícies falses.

-Però si la notícia me la va enviar la meva millor amiga!

-Doncs, ja ho saps: actua de forma responsable. Si sospites, no comparteixis. Quan algú et digui o passi alguna cosa que pugui semblar falsa no la reenviïs immediatament. Vinga, no badis més! I passa’m el quètxup que ja arriba la meva hamburguesa!

Imatge de StorySet