Title: M4- B3. 3 Fem un reportatge
Course: Canal de Reporters per a secundària > Section: Mòdul 4

Documental

- La seva duració serà d’entre 3 i 5 minuts.
- Tot i tenir el mateix objectiu que una notícia, és a dir informar, el reportatge és més extens i tracta els fets amb una major profunditat. Per tant, necessita més elaboració i un esforç de documentació.
- És interessant reflexionar sobre quin enfocament li donem a la informació i com això es tradueix en imatges.
- Hem de tenir en compte a qui va dirigit el reportatge.
- Hem de decidir quin és el rol de cada membre del grup: qui grava, qui dirigeix, qui fa les entrevistes, qui vol sortir davant de càmera per explicar la notícia (d’això se’n diu fer un stand-up), qui posa la veu que relata la notícia per sobre de les imatges (d’això se’n diu veu en off), etc.

Reportatge:

En el cas dels reportatges, haurem de fer un guió elaborat sobre què, com i en quin ordre volem explicar el tema, tot pensant en les imatges, el so i el text que volem posar. També haurem de tenir en compte les entrevistes que volem fer, per tal de preparar les preguntes amb anterioritat. De la mateixa manera, pensarem en els llocs on volem gravar per tal que ens ajudin a comunicar allò que volem. En definitiva, escriurem el text que volem que digui la veu en off, les imatges concretes que volem mostrar i els testimonis que volem incloure.

Foto de cottonbro de Pexels

  - També hem de decidir quin és el rol de cada membre del grup. Pot ser ser molt útil equipar-nos amb una acreditació per deixar clar quines seran les nostres funcions.
  - Podem partir de la plantilla d'un guió tècnic.

L'storyboard
    - En un projecte audiovisual, a més del guió, és important imaginar com es visualitzarà el vídeo, pensar en quines imatges concretes apareixeran en pantalla. Aquesta tasca es concreta en l’elaboració d’un storyboard o guió il·lustrat. Es tracta d’un document on es dibuixa en ordre cronològic cada pla que volem que es vegi en el nostre vídeo.
    - L’storyboard és especialment important en els projectes audiovisuals. Tot i que en l’àmbit de les notícies no és habitual, nosaltres també li dedicarem una estona de la fase de preproducció de les nostres notícies. Es tracta de reflexionar sobre el tipus d’imatges que volem que formin el nostre contingut informatiu per tal de, en fase de producció, gravar tot allò que necessitem. I per tant, haurem d’intentar traduir les imatges que ens hem imaginat en els plans que haurem de gravar.
    - Per recollir tot això a l’storyboard dibuixarem cadascun dels plans que volem que formin el nostre vídeo, tal i com volem que es vegi a càmera. A sota de cada dibuix podem escriure la veu en off, les declaracions que tenim pensat recollir dels experts o els testimonis, les anotacions que creguem necessàries (què ha de sonar, què ha de passar, etc.).
    - Podem partir de la plantilla d'un guió il·lustrat

Material elaborat per eduCAC