Title: M2-B1. 3 Les notícies i els diferents rols d'una redacció
Course: Canal de Reporters per a secundària > Section: Mòdul 2

Experimentem els diferents rols d'una redacció. Treballem en equip

Recordem:

El periodisme es basa en el treball d'equip i la tasca coordinada de diferents professionals.

Triem una notícia

Quins esdeveniments pròxims creieu que són noticiables? Trieu amb el vostre equip les notícies que creieu que són més rellevants. Tot seguit elaboreu les vostres notícies protagonitzant una tasca diferent en cadascuna d'elles (cal que tots els membres del grup protagonitzin un paper diferent a cada notícia, de manera que tots els participants coneguin la feina que realitzen els diferents professionals dels mitjans).

- Fotoperiodista: ha d'obtenir les imatges que acompanyaran la notícia. És important que realitzin diferents imatges i en faci una bona tria; ha de ser capaç d'obtenir imatges interessants i justificar per què algunes imatges són millors que altres. També ha d'escriure els subtítols per a les imatges escollides.
- Reporter: decideix a qui entrevistar per saber-ne més informació sobre un esdeveniment.  Escriu les preguntes que li permeten recollir els detalls més interessants de la notícia.
- Redactor: escriu el cos de la notícia a partir de la feina i la investigació duta a terme amb els companys.
- Editor: escriu un titular clar i que destaqui la informació més rellevant i interessant; corregeix les errades i enllesteix la notícia definitiva per tal que tingui coherència.

Reflexionem:

En acabat poseu en comú les vostres notícies i comenteu:

- Quin rol t'ha agradat més?
- Quin t'ha semblat més difícil?