Title: M4- B4. 2 El periodisme ciutadà i la millora del nostre entorn
Course: Canal de Reporters per a secundària > Section: Mòdul 4

Activitat: 1a part

L’espai públic (carrers, parcs, places, camins, zones de lleure...) és un espai on poder-hi fer un munt d’activitats tant individuals com col·lectives.

Trieu un espai del vostre barri/entorn  o del vostre centre al qual us agradaria donar-li un ús diferent. Prepareu grups de 4 o 5 persones per tal de fotografiar o enregistrar en vídeo.

1. Fotografieu o enregistreu l’espai. Preneu notes sobre: Hi ha mobiliari urbà? Quin? Quines persones utilitzen l’espai? Fixeu-vos en l’edat, el gènere, etc.; quin ús fan les persones de l’espai? I els vehicles?
2. Amb el contingut enregistrat i les notes debateu i consensueu una proposta per modificar l’espai tal i com us agradaria a vosaltres.
3. Prepareu una presentació de la vostra proposta fent ús de tots els materials i recursos que creieu necessaris. Exposeu-ho a la resta de grups.

Foto de Blue Bird a Pexels:

Activitat: 2a part

  - Enregistreu un vídeo d’una durada de 2 minuts des del punt de vista d’un periodista ciutadà
  - Documenteu-vos i cerqueu informació per tal de fer una proposta de millora sobre aquest espai (possibles usos, noves funcionalitats, possibles elements que caldria afegir o substituir, etc.).
  - Seguiu el procés treballat de preproducció, producció i postproducció. Podeu partir de la plantilla d'un guió tècnic i la plantilla d'un guió il·lustrat per organitzar la vostra feina.

Les eines tecnològiques, com ara els dispositius mòbils amb capacitat de captura d’imatge, ens permeten acostar la realitat als mitjans des de la perspectiva ciutadana. El periodisme ciutadà pot fer més visibles molts temes de l’àmbit local i ens pot ajudar a proposar propostes de canvi i millora.

Activitat basada en els materials proposats a la Guia Preventiva sobre entorns digitals