Title: M1- B3.2 El cas de la Paula Gonu
Course: Canal de Reporters per a secundària > Section: Mòdul 1

En aquesta activitat es tracta de fer una petita investigació sobre el que va passar amb les recomanacions relacionades amb el Coronavirus que va fer la influencer Paula Gonu, el març del   2020. La informació que va difondre no estava contrastada i va crear polèmica a les xarxes.

A partir la informació que trobareu en els enllaços, es proposa fer un treball de reflexió individual que després es pot compartir. Fer un resum que expliqui la situació, posar-se en el lloc de la influencer i indicar com hagués hagut d’actuar abans de fer les recomanacions i, per últim, respondre a la pregunta: quin paper hi juga l’ètica i la responsabilitat en aquests casos?

Cal tenir present que les xarxes son canals a través dels quals circula informació, però no són mitjans de comunicació.

Et proposem que facis una petita investigació sobre el que va passar amb les recomanacions relacionades amb el Coronavirus que va fer la influencer Paula Gonu, el març del 2020.

Consulta els enllaços següents i fes les activitats proposades tot seguit:

Aluvión de críticas a Paula Gonu por dar falsos consejos sobre el coronavirus

La Vanguardia
12/03/2020

¿Qué sabemos sobre las recomendaciones de la influencer Paula Gonu para prevenir el coronavirus?

Maldita.es
11/03/2020

Ara que ja has llegit les dues notícies:

- Fes un resum per explicar la situació.
- Posa’t en el lloc d’ella (o d’una altra influencer) i fes una reflexió sobre què hauria d’haver fet abans de donar els consells. S’hauria d’haver assegurat que la informació era correcta abans de divulgar-la? Com ho podria haver fet?
- Aquests casos poden posar en perill a persones que no tinguin habilitats i recursos per detectar aquestes situacions. Quin paper hi juga l’ètica i la responsabilitat en aquestes circumstàncies?

Material elaborat per eduCAC