Title: M1- B2.3 Què és l'agenda mediàtica?
Course: Canal de Reporters per a secundària > Section: Mòdul 1

Aquesta activat proposa fer una reflexió amb l’objectiu de prendre consciència de l’existència de l’agenda mediàtica a partir de l’anàlisi de diversos documents i de la realitat del propi alumnat.  Proposem diversos continguts i preguntes per guiar la reflexió.

Cada dia llegeixes, escoltes i veus milers de notícies a través dels mitjans de comunicació (ràdio, televisió, premsa...) i reps infinitat de continguts a través dels canals de difusió (xarxes socials).  Els mitjans de comunicació filtren la realitat i graduen la seva importància segons els seus interessos econòmics, ideològics, polítics o socials. Per això, hi ha temes que son silenciats mentre que d’altres fan molt de soroll informatiu.

Reflexioneu a partir de les preguntes següents:

- De quins temes d’actualitat has parlat últimament?
- A través de quin mitjà de comunicació i/o de quin canal de difusió t’han arribat aquestes informacions? (WhatsApp, ràdio, pàgina web, etc.)
- Els temes d’actualitat sobre els que tu parles, s’assemblen als dels teus companys o companyes?
- Què creus que hi ha darrere d’aquestes coincidències?

Foto de Pexels

Segurament la majoria dels temes dels quals parles s’assemblen als que parlen els teus companys i companyes. Per què? Els mitjans de comunicació determinen en gran manera sobre quins temes penses i com penses sobre aquests temes.

- Abans, el públic o audiència feia un paper de receptor passiu, ja que només consumia la informació que li arribava a través dels mitjans de comunicació.
- Amb l’arribada d’internet, però, aquest paper de receptor passiu ha canviat. Ara som receptors actius perquè podem compartir i reenviar la informació que ens arriba, i no estem limitats només a rebre-la. Així doncs, per no parlar del que els mitjans volen sinó del que a tu t’interessa i creus important, cal tenir coneixements, estar atent i decidir quina informació comparteixes.

Tot seguit llegeix l’article que et proposem sobre la teoria de l'establiment de l'agenda mediàtica.

Teoria de l'establiment de l'agenda mediàtica: Els mitjans de comunicació tenen una gran influència sobre el públic quan determinen quins temes tenen interès informatiu i quant espai i importància se'ls dóna. Segons aquesta teoria, els mitjans decideixen l'ordre de prioritat per obtenir una major audiència, un major impacte i una determinada consciència sobre la notícia. També, pel mateix motiu, decideixen quins temes excloure. D'aquesta manera l'agenda mediàtica acaba influïnt en la l'agenda pública i en l'opinió pública.

Article complet de la
Viquipèdia

Relaciona una de les tres imatges següents amb alguna idea del concepte d’agenda mediàtica

Material elaborat per eduCAC