Title: Entorns de publicació digital i multimèdia (Ateneu)
Course: Canal de Reporters per a secundària > Section: Mòdul 4

Els mitjans audiovisuals tenen la capacitat de transferir diferents canals d'informació a la vegada. Les imatges, la planificació i successió de diferents imatges, el so, la música, el temps, el ritme…, tots ells són elements que units amb la finalitat de crear una història, arriben al receptor creant un dels elements bàsics dels mitjans audiovisuals, l'emoció. La publicitat és gran coneixedora d'aquests elements i ha fet de la persuasió, mitjançant les emocions, la clau dels seus missatges. La música també és coneixedora d'aquesta capacitat audiovisual i els vídeoclips musicals en fan prou ús.