Title: M1- B1.5 De què parlarem? Què és notícia?
Course: Canal de Reporters per a secundària > Section: Mòdul 1

Per endinsar-nos en el món del periodisme, ens preguntarem si sabem qui són i què fan els periodistes, per intentar definir, entre tots i totes, el concepte de periodisme.

Per endinsar-nos en el món del periodisme, ens preguntarem si sabem qui són i què fan els periodistes, per intentar definir, entre tots i totes, el concepte de periodisme.

Recordem que:

- El periodisme és la ciència de la informació.
- Els periodistes es dediquen a recollir, analitzar, sintetitzar, elaborar i publicar informacions per tal que la societat pugui estar al corrent del que passa al món. El seu objectiu, doncs, és informar.
- Per informar, els periodistes fan notícies, reportatges i documentals, entre d’altres continguts informatius.
- Quan els periodistes elaboren notícies i reportatges han de vetllar per la veracitat i l’objectivitat de les seves informacions.
- Els i les periodistes utilitzen fonts fiables o el seu propi testimoni i coneixements per informar la ciutadania sobre els fets d’actualitat.
- En el format audiovisual, la imatge i el so són els dos elements que construeixen la informació.

Foto de Pexels

Abans de dividir la classe en equips engegarem un debat per decidir, entre tots i totes, aspectes clau per a la definició del nostre canal de notícies:
- quin és el nostre públic objectiu,
- quin és l’àmbit geogràfic que cobrirem,
- quins temes hi volem tractar,
- amb quina periodicitat publicarem notícies (setmanal, mensual, trimestral...).

Així, per exemple, decidirem si ens centrem en l’àmbit del centre educatiu, cobrim el barri o el municipi des de la perspectiva dels joves o posem el focus en notícies d’una temàtica concreta.

Partint de tots aquests elements, pensarem quins són els temes més importants i actuals, per decidir quins volem tractar i en quin ordre ho farem. Per tant, aquesta part de la sessió, es farà amb tot el grup classe.

Un cop feta aquesta feina, ens reunirem amb el nostre equip per centrar-nos en una de les notícies escollides.

Material elaborat per eduCAC